
RAPORT DE SPECIALITATE
privind aprobarea graficului de  plãti către Colterm SA – cu destinația achizitie certificate de gaze cu efect de serã (EUA)


Având în vedere Expunerea de motive nr.  SC2018-                /26.04.2018 a Primarului Municipiului Timișoara și Proiectul de hotărâre privind aprobarea graficului de  plãti către Colterm SA – cu destinația achizitie certificate de gaze cu efect de serã (EUA). Facem următoarele precizări:
Avand in vedere adresa cu nr. RE2018913/24.04.2018 depusa de COLTERM SA Timisoara si obligativitatea societatii, conform art.28 din HG 780/14.06.2006, de a preda pentru conformarea anului 2017 certificatele de emisii aferente emisiilor de CO2 verificate. În cazul nerespectării termenului de conformare, la suma necesară achiziționării acestora, se mai adaugă o amenda de 100 Euro pentru fiecare certificat de emisii nepredat, la cursul leu-Euro valabil la 1 mai 2018. În cazul nepredării în totalitate a cantității de 248.000 de certificate, amenda ar înregistra o valoare de cca 24,8 milioane Euro (115,6 milioane lei la un curs de 4,66lei/Euro).
În vederea conformării, COLTERM a transmis cereri de ofertă pentru împrumut certificate CO2, conform prevederilor legale (livrare certificate până în data de 26.04.2018, plata finală a certificatelor urmînd a se face până cel mai devreme la 01.09.2018). În cererile de ofertă, transmise mai multor potențiali ofertanți, COLTERM, neputând oferi garanții bancare, având conturile blocate, a oferit ca și  garanții sumele de încasat de la bugetul local, reprezentând contractul de concesiune al COLTERM si contractul de reparații avarii a patrimoniului municipiului Timișoara (SC2017-14663/15.06.2017), estimăm că facturile pe care le vom emite în cursul acestui an, vor fi în valoare de 7-8 milioane lei către municipiul Timișoara.
Până la ora limită de transmitere a ofertelor, a fost înregistrată o singură ofertă, din partea firmei ,,Termoficare Oradea”.
Aceasta este dispusă să transfere în conturile COLTERM 216 000 certificate EUA, până în cel târziu 26.04.2018, la un cost total de 3 447 360 Euro (16 064 698 lei, la un curs de 4,66 lei/Euro), în condițiile menținerii cursului lei/Euro actual într-o marjă de +/- 2%.
Ofertantul solicită următoarele:
· plata în rate egale, până la data de 15 a fiecărei luni, dar nu mai târziu de 15.09.2018;
· constituirea unui depozit de 6 000 000 lei, într-un cont de garanții la dispoziția ofertantului;
· oferta își va produce efectele doar sub condiția acoperirii integrale a resurselor financiare  de către Municipiul Timișoara conform contractelor mentionate și emiterea unui HCL în acest sens.
Prin HCLMT nr. 229/24.04.2018 s-a aprobat graficul de  plãti aferente contractului de achizitie certificate de gaze cu efect de serã (EUA) încheiat de Colterm SA cu Termoficare Oradea SA, constituirea depozitului de 6.000.000 lei intr-un cont de garantii la dispozitia Termoficare Oradea SA, suma existenta in conturile COLTERM S.A., precum şi mandatarea Primarului  Municipiului Timisoara si  a altor persoane numite de catre acesta din cadrul Primariei Municipiului Timisoara si al COLTERM SA in vederea urmaririi respectarii graficului de plati. Ca urmare a discuţiilor dintre părţi s-a constatat că sunt necesare acordare unor mijloace suplimentare pentru îndeplinirea obligaţiei de către Colterm SA. Astfel se impune aprobarea prin hotărârea Consiliului Local al Municipiului Timişoara a: graficului de  plãti  către Colterm SA – cu destinația achizitie certificate de gaze cu efect de serã (EUA), care conţine sumele aferente plăţilor din Contractul de vânzare-cumpărare certificate de gaze cu efect de serã (EUA) nr. 57799/25.04.2018, anexă care face parte integrantă din hotărâre; acordului pentru preluarea, în limita graficului de plată menționat la art. 1, datoriei Colterm SA referitoare la achiziția certificatelor de gaze cu efect de serã (EUA), în cazul neachitării sumelor datorate de către Colterm SA pentru achiziția certificatelor menționate mai sus; mandatează  Primarul  Municipiului Timisoara pentru a semna în numele Municipiului Timișoara documentele privind preluarea sumelor prevăzute la art. 2; revocarea HCLMT nr. 229/24.04.2018.
Având în vedere prevederile Contractului de vânzare-cumpărare certificate de gaze cu efect de serã (EUA) nr. 57799/25.04.2018;
	Având în vedere prevederile legale expuse în prezentul raport, precum si cele din legea 325/14.07.2006, Art.35 aliniat 1, litera E si ordonanta 36/2006 art.5^2 aliniatul 1 apreciez că proiectul de hotărâre privind aprobarea graficului de  plăți aferente contractului de achiziție certificate de gaze cu efect de seră (EUA) încheiat de Colterm SA cu Termoficare Oradea SA, îndeplinește condițiile pentru a fi supus dezbaterii și aprobării plenului consiliului local. 

